Source: https://triniti.ee/kogemused/klen-laus/-/
Timestamp: 2019-09-17 00:10:46+00:00
Document Index: 1184624

Matched Legal Cases: ['kohus ', 'Kohus ', 'Kohus ', 'Riigikohus ', 'kohus ', 'kohus ', 'kohus ', 'kohus ', 'Riigikohus ']

Äripäev omandas Eesti suurima infotehnoloogia koolitusfirma
Nõustasime AS-i Äripäeva tehingus, millega Äripäev omandas AS-lt Telia Eesti 100% osaluse koolitusettevõttes IT Koolituskeskuse OÜ, mis on Eesti suurim infotehnoloogia koolituse ettevõte. Abistasime Äripäeva kavatsuste protokolli koostamisega, õigusliku auditi läbiviimisega, osa müügilepingu koostamisega ja lepingu läbirääkimistel ning tehingu lõpuleviimisel
Esindasime Viasati satelliidiõiguse valdkonna pretsedentvaidluses Eesti Autorite Ühinguga
Viasat AS ei pea saama täiendavat nõusolekut autoritelt ega maksma selle eest tasu, kui tema teenuseks on vaid televisiooniteenuse edastuse võimaldamine ning ta ei loo sellist uut üldsust, kellele signaali edastamiseks autorid ei oleks juba nõusolekut andnud. Loe edasi
Tallinna ringkonnakohus leidis 28.02.2014, et EAÜ hagi 285 346,85 euro nõudes ei kuulu rahuldamisele, sest Viasat AS tõendas, et ta on saanud televisiooniteenuste osutajatega sõlmitud lepingute alusel nõusolekud vaidlusaluste teleprogrammide satelliidi kaudu edastamise võimaldamiseks, vastava tehnilise teenuse pakkumine on kostja lepingujärgne kohustus ja signaali sisestamine toimub televisiooniteenuse osutaja kontrolli all
Vaata teisi kogemusi Intellektuaalne omand & tehnoloogiaõigus
Vaata teisi kogemusi Maksejõuetus & saneerimine
8 492 348,50 EUR võlakirjade tagatisagent
TRINITI on alates 2010.aastast tegutsenud AS Süda Maja võlakirjade (mahus 8 492 348,50 EUR) tagatisagendina hoides kahel kinnistul tagatisagendi kasuks seatud hüpoteeki. Arvestades, et Süda Maja AS osas on 2014. aastal algatatud pankrotimenetlus, siis on antud nõustamisülesanne andnud unikaalse praktilise kogemuse tagatisagendi õiguste teostamisel Eestis
Käendaja esindamine vaidluses võlausaldajaga
Esindasime edukalt käendajat vaidluses võlausaldajaga, kes soovis nõude täitmist käendaja vara arvelt. Võlausaldaja laenulepingust tulenev nõue jäi kõigis kolmes kohtuastmes rahuldamata põhjusel, et kohtute hinnangul oli võlausaldaja oma tegevusega osaliselt loobunud teistest nõuet tagavatest tagatistest. Seega tuli käendaja vastutust vähendada summa võrra, mis on kooskõlas teiste tagatiste vähenemisele vastava summaga
Esindasime edukalt liisinguandja esindajat vaidluses tagastatava liisingueseme väärtuse üle
Esindasime edukalt seadme müüjat seadme liisinguvõtjatega peetud vaidluses liisingulepingu ülesütlemisega kaasnevate hüvitisenõuete üle. Kohus võttis seisukoha, et kuna kapitalirendi puhul on liisinguese juba käibemaksuga maksustatud, tuleb selle tagastamisaegse väärtuse kindlakstegemisel samuti lähtuda käibemaksuga väärtusest (hinnast). Kohus rahuldas müüja kui liisinguandjalt nõude omandanud isiku hüvitisenõude liisinguvõtjate vastu
Esindasime edukalt Viasati kohtuvaidluses Eesti Autorite Ühinguga
Riigikohus otsustas 19.06.2014 mitte menetleda Eesti Autorite Ühingu kassatsiooni ning sellega jõustus Tallinna ringkonnakohtu otsus, mis leidis üheselt, et EAÜ hagil ei olnud alust.
Tegemist oli üleeuroopalist tähendust omava vaidlusega selle üle, kas satelliidioperaator peab tasuma teistkordselt autoritasu või mitte Loe edasi
Ärileht: Viasat võitis 500 000-eurose kohtuvaidluse EAÜ vastu
Rmp.ee: Varem EAÜ kasuks otsustanud ringkonnakohus andis nüüd õiguse Viasatile
Äripäev: Viasat võitis autoritasude kohtuvaidluse
Eesti Esitajate Liidu võit spordiklubide üle
Esindasime edukalt MTÜ-d Eesti Esitajate Liit vaidluses Spordiklubi Reval-Sport MTÜ vastu hüvitise ja viivise väljamõistmiseks ning õiguste rikkumisest hoidumise kohustamiseks. Vaidluse põhiküsimuseks oli see, kas muusika üldsusele suunamisega tegelevad mitteärilised organisatsioonid peavad autoriõiguste kasutamise eest esitajatele ja fonogrammitootjatele tasuma. Loe edasi
Nii Harju maakohus kui Tallinna ringkonnakohus leidsid, et Eesti Esitajate Liidul on õigus nõuda spordiklubilt tasu muusika esitamise eest. Tallinna ringkonnakohus mõistis kostjalt välja hageja kasuks hüvitise hagi esitamisele eelnenud kolme aasta eest. Riigikohus ei võtnud Spordiklubi Reval-Sport MTÜ kaebust menetlusse ja seega jõustus Tallinna ringkonnakohtu tehtud otsus
Teehooldusettevõtte edukas esindus Liikluskindlustuse Fondi vastu
Esindasime edukalt Harju maakonnas teehoolde tegijat OÜ-d Üle MTÜ Eesti Liikluskindlustuse Fond kindlustuse vaidlustuskomisjonis. Advokaat Klen Laus esitas OÜ Üle nimel kaebuse vaidlustuskomisjonile nõudega vaadata läbi MTÜ Eesti Liikluskindlustuse Fond otsus kahju hüvitamata jätmise kohta ning hüvitada tekkinud kahju. Loe edasiVaidlustuskomisjoni 15.12.2011. a otsusega kaebus rahuldati, fondilt mõisteti OÜ Üle kasuks välja kindlustushüvitis ja kindlustuse vaidlustuskomisjoni kulud jäeti fondi kanda. Seega muutis kindlustuse vaidlustuskomisjon oma otsusega MTÜ Eesti Liikluskindlustuse Fond otsust ning rahuldas tervikuna OÜ Üle kahjunõude
Edukas esindus riigikohtus peatöövõtja vastutuse määratlemise vaidluses
Esindasime edukalt osaühingut Multivara Transport kohtuvaidluses (3-2-1-73-09) selle üle, millises olukorras vastutab peatöövõtja tellija ees alltöövõtja tekitatud kahju eest ning millist õiguslikku tähendust omab alltöövõtja töötaja väljastatud võlatunnistus